PSTC ออกหุ้นกู้ 500 ลบ. ขายรายใหญ่ 6-15 ม.ค.63 นำเงินรีไฟแนนซ์-ทุนหมุนเวียน
PSTC ออกหุ้นกู้ 500 ลบ. ขายรายใหญ่ 6-15 ม.ค.63 นำเงินรีไฟแนนซ์-ทุนหมุนเวียน
PSTC ออกหุ้นกู้ 500 ลบ. ขายรายใหญ่ 6-15 ม.ค.63 นำเงินรีไฟแนนซ์-ทุนหมุนเวียน
13 ธ.ค. 2562

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 1/2563 มูลค่ารวมไม่เกิน 500 ล้านบาท
โดยแบ่งเป็น 2 ชุด ประกอบด้วย ชุดที่ 1 มูลค่าไม่เกิน 100 ล้านบาท อายุ 1 ปี 3 เดือน อัตราดอกเบี้ยคงที่ 5.30% ต่อปี และชุดที่ 2 มีมูลค่าไม่เกิน 400 ล้านบาท ซึ่งจะเสนอขายไม่เกิน 300 ล้านบาท อายุ 1 ปี 9 เดือน อัตราดอกเบี้ยคงที่ 5.70% ต่อปี และจำนวนที่สำรองเพื่อการเสนอขายเพิ่มเติมไม่เกิน 100 ล้านบาท
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือผู้ลงทุนรายใหญ่ โดยระยะเวลาจองซื้อในวันที่ 6-8 ม.ค.63 สำหรับหุ้นกู้ชุดที่ 1 และระยะเวลาจองซื้อในวันที่ 13-15 ม.ค.63 สำหรับหุ้นกู้ชุดที่ 2 บล.ยูโอบี เคย์เฮียน (ประเทศไทย) เป็นผู้จัดการการจัดจำหน่ายหุ้นกู้
สำหรับวัตถุประสงค์ในการใช้เงินของบริษัท เพื่อใช้ชำระหนี้หุ้นกู้เดิม ลงทุนขยายธุรกิจ และใช้เป็นเงินทุนหมุนเวียน
 